En moderne knivbajonett brukt av det amerikanske marinekorpset 
En **bajonett** er et blankvåpen med kort eller middels langt blad som monteres i eller ved munningen på et gevær, slik at geværet kan fungere som et slags spyd i nærkamp. Den kan være formet som en kniv, en kårde eller sabel.

Bajonetter ble vanlig i siste halvdel av 1600-tallet. Ordet har usikker opprinnelse, men kan henge sammen med den franske byen Bayonne.

Utvikling
---------

### Tidlige bajonetter

De tidlige bajonettene var såkalte **pluggbajonetter** eller **spunsebajonett** som satt som en plugg i løpet. Ulempen var at våpenet ikke kunne avfyres med bajonetten på plass. Dette ledet til utviklingen av **døllebajonetter**, der en metallhylse (døllen) ble tredd på løpet, med bajonettbladet avsatt litt til siden slik at våpenet kunne både lades og avfyres med bajonetten på plass. På siste halvdel av 1700-tallet ble såkalte **sabelbajonetter** utviklet. Disse hadde form som mer konvensjonelle kniver eller kortsverd, og ble festet på skinner eller knaster på selve løpet. Denne typen feste tillot også bajonetten å bli brukt som kampkniv, noe som var upraktisk med døllebajonettene.

### Bajonetter fra 1900 og framover

På 1900-tallet ble bajonettene og skytevåpnene de var montert på betraktelig kortet ned. Med den lave skuddtakten som var vanlig på munnladere og tidlige bakladere, var det av og til nødvendig å danne tette forsvarsformasjoner mot framstormende motstandere på slagmarken. Med stadig bedre repetervåpen og større magasinkapasitet forsvant behovet for å bruke geværet som pik. I dag er bajonetten primært en kampkniv, og bruken på geværer er i først og fremst seremoniell. Bajonetter for Kalashnikov-geværer er utformet slik at de kan settes sammen med balgen og danne en enkel tang for å kutte piggtråd og andre metallvaiere.

Se også
-------

Amerikanske militstropper med bajonetter mot fredelige tekstilarbeidere 1912.
* Kniv
* Sverd
* Sabel
* Kårde

Referanser
----------

1. ↑  Brayley, Martin, *Bayonets: An Illustrated History*, Iola, WI: Krause Publications, ISBN 0-87349-870-4, ISBN 978-0-87349-870-8 (2004), pp. 9-10, 83-85
2. ↑  Blackmore, Howard L. (1972). *Hunting weapons*. New York: Walker. s. 50. ISBN 0802701477.
3. ↑  Cobb, R.E. (2009). «1680s—The Military Plug Bayonet». *Timeline*. World of bayonets. Besøkt 24. november 2015.
4. ↑  For terminologi, se Nordheim, P.T. (2003): Blankvåpen - definisjoner og terminologi, i Norsk Våpenhistorisk Selskap årbok 3003, red: Strøm, K.E. Norsk Våpenhistorisk Selskap, Oslo s.251-261. ISBN 82-90867-20-4
5. ↑  Cobb, R.E. (2009). «1787—The Sword Bayonet». *Timeline*. World of bayonets. Besøkt 24. november 2015.
6. ↑  Tucker, S.C. (2015). *Instruments of War: Weapons and Technologies That Have Changed History* (1. utg.). ABC-CLIO. s. 9. ISBN 978-1440836541.
7. ↑  Cobb, R.E. (2010). «AK Bayonets 101 - The Four Basic Types». worldbayonets.com—The Collector's Edge. Besøkt 9. september 2017.

Eksterne lenker
---------------

* (en) Bayonets – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** NKC
 |